En 2006, en a final chugada en o estadio de Saint-Denis de París, o FC Barcelona remontó un 0-1 dimpués d'ir perdendo contra o Arsenal FC; o gol de Sol Campbell de cabeza abanzaba a l'equipo anglés, pero Eto'o y Belletti dioron a tornada a o marcador, aconseguindo que o FC Barcelona ganase a suya segunda Copa d'Europa deixando un marcador de 2-1. En iste partiu se produció a primera expulsión en una final de Liga de Campions, a d'o portero alemán d'os gunners, Jens Lehmann.